CELEX: 32008R0052
Language: mt
Date: 2008-01-22
Title: Regolament tal-Kummissjoni (KE) Nru 52/2008 tat- 22 ta’ Jannar 2008 dwar il-ftuħ ta’ kwota tariffarja applikabbli għas-sena 2008 u għas-snin li jsegwu għall-importazzjoni fil-Komunità Ewropea ta’ ċerti oġġetti li joriġinaw mill-Iżlanda li jirriżultaw mill-ipproċessar tal-prodotti agrikoli koperti mir-Regolament tal-Kunsill (KE) Nru 3448/93

23.1.2008   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               L 18/5
            
         REGOLAMENT TAL-KUMMISSJONI (KE) Nru 52/2008
   tat-22 ta’ Jannar 2008
   dwar il-ftuħ ta’ kwota tariffarja applikabbli għas-sena 2008 u għas-snin li jsegwu għall-importazzjoni fil-Komunità Ewropea ta’ ċerti oġġetti li joriġinaw mill-Iżlanda li jirriżultaw mill-ipproċessar tal-prodotti agrikoli koperti mir-Regolament tal-Kunsill (KE) Nru 3448/93
   IL-KUMMISSJONI TAL-KOMUNITAJIET EWROPEJ,
   Wara li kkunsidrat it-Trattat li jistabbilixxi l-Komunità Ewropea,
   Wara li kkunsidrat ir-Regolament tal-Kunsill (KE) Nru 3448/93 tas-6 ta’ Diċembru 1993 li jistabbilixxi l-arranġamenti għall-kummerċ applikabbli għal ċerti oġġetti li jirriżultaw mill-ipproċessar tal-prodotti agrikoli (1), u b'mod partikolari, l-Artikolu 7(2) tiegħu,
   Wara li kkunsidrat id-Deċiżjoni tal-Kunsill 1999/492/KE tal-21 ta’ Ġunju 1999 dwar il-konklużjoni ta’ Ftehim fl-għamla ta’ Skambju ta’ Ittri bejn il-Komunità Ewropea, min-naħa l-waħda, u r-Repubblika ta’ l-Iżlanda, min-naħa l-oħra, dwar il-Protokoll 2 mal-Ftehim bejn il-Komunità Ekonomika Ewropea u r-Repubblika ta’ l-Iżlanda (2) u, b’mod partikolari l-Artikolu 2 tiegħu,
   Billi:
   
               (1)
            
            
               Il-Ftehim fl-għamla ta’ skambju ta’ ittri bejn il-Komunità Ewropea, min-naħa l-waħda, u r-Repubblika ta’ l-Iżlanda, min-naħa l-oħra, dwar il-Protokoll 2 tal-Ftehim bejn il-Komunità Ekonomika Ewropea u r-Repubblika ta’ l-Iżlanda, approvat bid-Deċiżjoni 1999/492/KE, jipprovdi għal kwota ta’ tariffa annwali għal importazzjonijiet mill-Iżlanda ta’ prodotti tal-ħelu biz-zokkor u ċikkulata u preparazzjonijiet oħra ta’ ikel li fih il-kawkaw. Huwa meħtieġ li tinfetaħ dik il-kwota għall-2008 u għas-snin ta’ wara.
            
         
               (2)
            
            
               Ir-Regolament tal-Kummissjoni (KEE) Nru 2454/93 tat-2 ta’ Lulju 1993 li jistabbilixxi dispożizzjonijiet għall-implimentazzjoni tar-Regolament tal-Kunsill (KEE) Nru 2913/92 li jwaqqaf il-Kodiċi Doganali Komunitarju (3), jistabbilixxi regoli għall-ġestjoni tal-kwoti tariffarji. Huwa xieraq li jiġi pprovdut li l-kwota tariffarja miftuħa minn dan ir-Regolament għandha titmexxa skond dawk ir-regoli.
            
         
               (3)
            
            
               Il-miżuri msemmija f'dan ir-Regolament huma skond l-opinjoni tal-Kumitat tat-Tmexxija għal kwistjonijiet orizzontali li jikkonċernaw il-kummerċ fi prodotti agrikoli pproċessati mhux elenkati fl-Anness I,
            
         ADOTTAT DAN IR-REGOLAMENT:
   Artikolu 1
   Mill-1 ta’ Jannar sal-31 ta’ Diċembru 2008 u għas-snin li jsegwu, il-prodotti li joriġinaw fl-Iżlanda u importati fil-Komunità li huma elenkati fl-Anness se jkunu sottomessi għad-dazji stabbiliti fl-Anness fil-limiti tal-kwota annwali indikata fih.
   Artikolu 2
   Il-kwota ta’ tariffa msemmija fl-Artikolu 1 għandha tkun immaniġġata mill-Kummissjoni skond Artikoli 308a, 308b u 308ċ tar-Regolament (KEE) Nru 2454/93.
   Artikolu 3
   Dan ir-Regolament għandu jidħol fis-seħħ fit-tielet jum wara dak tal-pubblikazzjoni tiegħu fil-Ġurnal Uffiċjali ta’ l-Unjoni Ewropea.
   Dan għandu japplika mill-1 ta’ Jannar 2008.
   
      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, 22 ta’ Jannar 2008.
      
         
            Għall-Kummissjoni
         
         Günter VERHEUGEN
         
            Viċi President
         
      
   
   
      (1)  ĠU L 318, 20.12.1993, p. 18. Ir-Regolament kif emendat l-aħħar bir-Regolament (KE) Nru 2580/2000 (ĠU L 298, 25.11.2000, p. 5).
   
      (2)  ĠU L 192, 24.7.1999, p. 47.
   
      (3)  ĠU L 253, 11.10.1993, p. 1. Ir-Regolament kif emendat l-aħħar bir-Regolament (KE) Nru 214/2007 (ĠU L 62, 1.3.2007, p. 6).
   
      ANNESS
      
                  Nru ta’ l-Ordni
               
               
                  Kodiċi NM
               
               
                  Deskrizzjoni
               
               
                  Kwota Annwali
               
               
                  Rata applikabbli tad-dazju
               
            
                  09.0799
               
               
                  1704 90 10 
                  1704 90 30 
                  1704 90 51 
                  1704 90 55 
                  1704 90 61 
                  1704 90 65 
                  1704 90 71 
                  1704 90 75 
                  1704 90 81 
                  1704 90 99 
               
               
                  Ħelu magħmul miz-zokkor (inkluża ċ-ċikkulata bajda) li ma fihx kawkaw, li jaqa’ taħt il-kodiċi NM 1704 90 
               
               
                  500 tunnellata
               
               
                  50 % tar-rata tad-dazju għall-pajjiżi terzi (1) sa massimu ta’ 35,15 EUR/100 kg
               
            
                  1806 32 10 
                  1806 32 90 
                  1806 90 11 
                  1806 90 19 
                  1806 90 31 
                  1806 90 39 
                  1806 90 50 
                  1806 90 60 
                  1806 90 70 
                  1806 90 90 
               
               
                  Ċikkulata u preparazzjonijiet oħra ta’ ikel li fihom il-kawkaw li jaqgħu taħt il-kodiċijiet NM 1806 32 , 1806 90 .
               
            
                  1905 31 11 
                  1905 31 19 
                  1905 31 30 
                  1905 31 91 
                  1905 31 99 
                  1905 32 11 
                  1905 32 19 
                  1905 32 91 
                  1905 32 99 
               
               
                  Gallettini ħelwin, waffles u wejfers li jaqgħu fi ħdan il-Kodiċijiet NM 1905 31  u 1905 32 , għajr għall-waffles u wejfers b’kontenut ta’ ilma li jaqbeż l-10 % tal-piż
               
            
         (1)  Ir-rata tad-dazju għal pajjiżi terzi: rata magħmula mid-dazju ad volorem flimkien, fejn xieraq, mal-komponent agrikolu, limitat għar-rata massima meta stipulat fit-Tariffa Komuni Doganali.